Folketing
2009-04-16

Jeg synes, det er prisværdigt, at De Radikale har fremlagt et forslag til et skatteudspil. Så ved vi, hvad De Radikale mener. Men synes fru Margrethe Vestager ikke, det er underligt, at hendes samarbejdspartnere, Socialdemokraterne og Socialistisk Folkeparti, ikke vil fortælle, hvad de mener? Har fru Margrethe Vestager fået at vide, hvad de vil, eller er det også hemmeligt for fru Margrethe Vestager, hvad Socialdemokraterne og Socialistisk Folkeparti vil på skatteområdet? Det synes jeg da er meget interessant. En ting er, at man nu vil have regeringens skattereform til at virke, men skal den så have en prøveperiode, hvor man ser den i praksis, inden man vil komme med et forslag i den her røde blok, eller hvad?